31.10.2022
RO
Jurnalul Oficial al Uniunii Europene
L 282/299
(d) produsele pentru corecturi tipografice, alte lichide corectoare și benzi corectoare (altele decât cele de la poziția 9612), condiționate în ambalaje pentru vânzarea cu amănuntul; (e) indicatoarele fuzibile pentru controlul temperaturii în cuptoare (de exemplu, conuri Seger). 4.
În nomenclatură, expresia „deșeuri orășenești” înseamnă deșeurile de tipul celor colectate de la gospodării, hoteluri, restaurante, spitale, magazine, birouri etc. și detritus colectat de pe străzi sau trotuare, precum și deșeuri de materiale de construcții sau provenite de la demolări.
Deșeurile orășenești conțin, în general, un mare număr de materiale cum ar fi material plastic, cauciuc, lemn, hârtie, materiale textile, sticlă, metale, resturi de produse alimentare, mobilă deteriorată și alte articole deteriorate sau considerate deșeuri.
Cu toate acestea, expresia „deșeuri orășenești” nu cuprinde: (a) materialele sau articolele individuale care au fost separate de deșeuri, de exemplu deșeurile de materiale plastice, de cauciuc, de lemn, de hârtie, de materiale textile, de sticlă sau de metal, deșeuri și resturi electrice și electronice (inclusiv baterii uzate) care se încadrează la pozițiilor lor specifice din Nomenclatură; (b) deșeurile industriale; (c) deșeurile farmaceutice, definite la nota 4 litera (k) de la capitolul 30; (d) deșeurile clinice definite la nota 6 litera (a) de mai jos. 5.
În sensul poziției 3825, prin „nămol de epurare” se înțelege nămolul provenit de la stațiile de epurare a apelor uzate urbane și deșeurile de la tratarea preliminară, deșeurile de curățire și nămolul nestabilizat.
Nămolul stabilizat, care poate fi utilizat ca îngrășământ, este exclus (capitolul 31). 6.
În sensul poziției 3825, expresia „alte deșeuri” înseamnă: (a) deșeurile clinice, și anume deșeurile contaminate provenite din cercetările medicale, de la analize de diagnosticare, de la tratamente sau alte proceduri medicale, chirurgicale, dentare sau veterinare care conțin adesea agenți patogeni și substanțe farmaceutice și care trebuie distruse într-un anumit mod (de exemplu, pansamente, mănuși folosite și seringi folosite); (b) deșeuri de solvenți organici; (c) deșeuri de soluții (leșie) decapante pentru metale, lichide hidraulice, lichide de frână și lichide antigel; (d) alte deșeuri ale industriei chimice sau ale industriilor conexe.
Cu toate acestea, expresia „alte deșeuri” nu cuprinde deșeurile care conțin în principal uleiuri petroliere sau uleiuri obținute din minerale bituminoase (poziția 2710). 7.
În sensul poziției 3826, termenul „biodiesel” înseamnă esteri monoalchilici de acizi grași de tipul celor utilizați drept combustibil, derivați din grăsimi și uleiuri de origine animală, vegetală sau microbiană, chiar uzate.
Note de subpoziții 1.
Subpozițiile 3808 52 și 3808 59 cuprind numai produse de la poziția 3808, care conțin una sau mai multe din următoarele substanțe: alaclor (ISO); aldicarb (ISO); aldrin (ISO); azinfos-metil (ISO); binapacril (ISO); camfeclor (ISO) (toxafen); captafol (ISO); carbofuran (ISO); clordan (ISO); clordimeform (ISO); clorobenzilat (ISO); DDT (ISO) [clofenotan (DCI), 1,1,1-triclor-2,2-bis(pclorfenil)etan]; dieldrin (ISO, DCI); 4,6-dinitro-o-crezol [DNOC (ISO)] sau sărurile sale; dinoseb (ISO), sărurile sau esterii săi; endosulfan (ISO); dibromură de etilenă (ISO) (1,2-dibrometan); diclorură de etilenă (ISO) (1,2-dicloretan); fluoracetamidă (ISO); heptaclor (ISO); pentaclorbenzen (ISO); 1,2,3,4,5,6-hexaclorciclohexan [HCH (ISO)], inclusiv lindan (ISO, DCI); compuși ai mercurului; metamidofos (ISO); monocrotofos (ISO); oxiran (oxid de etilenă); paration (ISO); paration-metil (ISO) (metil-paration); pentaclorfenol (ISO), sărurile sau esterii săi; acid perfluoroctansulfonic și sărurile sale; sulfonamide de perfluoroctan; fluorură de sulfonil perfluorooctanică; fosfamidon (ISO); 2,4,5-T (ISO) (acid 2,4,5-triclorfenoxiacetic), sărurile sau esterii săi; compuși tributilstanici; triclorfon (ISO).